Email: IslaOnline@gobierno.aw Tel: 528-4952 


F UNION 
VPOSITISNO 


MT 


j 
n. 
ñ 


ira 
ElslaOnline2023 


Dialuna 17 April 2023 


A 
M 


Cuelyn Wever-Urves 


PROME MINISTER 


Den reunion cu Premier Rutte na Hulanda 


PROME MINISTER TA DUNA UPDATE DI E 
DESAROYONAN Y RECUPERACION DI ARUBA 
NA PREMIER RUTTE 


E —- 
Durante e conferencia di prensa cu a tuma luga na Aeropuerto 
Reina Beatrix diahuebs ultimo na vegada di Prome Minister 
Evelvn Wever-Croes for di Hulanda, e mandatario principal di 
nos pais a elabora riba algun reunion importante cu a tuma 
luga na Hulanda. Prome Minister entre otro a enfoca riba su 
reunion cu Premier Mark Rutte. 


Den e reunion cu Premier Rutte, diferente tema a wordo trata 
na unda tambe Prome Minister a duna Premier Rutte un update 
di e desarovonan na Aruba v su e recuperacion. Premier Rutte 
a keda hopi impresiona di mira con fuerte v con lihe Aruba ta 


desarovando v recuperando di e pandemia. 


Entre otro a toca e tema di e Onderlinge Regeling, di 
refinanciamento di e debe di Covid cu Aruba tin cu Hulanda, y 
e condicion cu Hulanda ta poniendo ainda riba mesa pa pone 
un Rijkswet Aruba Financieel Toezicht, RAFT. 


“E reunion aki tambe a bay hopi bon. Mi ta mirando 


portanan ta habriendo cu ta yuda nos pa yega na 


solucionnan mas lihe', Prome Minister a enfatisa. 

Prome Minister Evelyn Wever-Croes: 


CU E LOGRO DI E AREGLO CU A FIRMA CU 
HULANDA E MIHO TEMPONAN LO CUMINSA 
Y NOS LO MIRA MAS E FRUTANAN DI 
RECUPERACION 


“Nos a demostra awo cu ora cu para hunto, cosnan grandi por wordo logra'' 


Diahuebs atardi, Prome Minister Evelyn 
Wever-Croes a regresa di su biahe di 
trabou na Hulanda, manera cu el a expresa, 
cansa pero hopi satisfecho di e logronan y 
reunionnan importante pa e recuperacion 
financiero di pais Aruba. Durante e 
conferencia di prensa na aeropuerto na 
su yegada, Prome Minister a duna un 
resumen di su biahe di trabou cu ta inclui 
logronan di su biahe entre otro firmamento 
di e Onderlinge Regeling, e prome reunion 
riba nivel gubernamental pa trata e debe di 
Covid y mas di 30 reunion. 


Prome Minister a lamenta cu na Aruba | 
mesora a cuminsa ataca e logronan y 
tawata prepara pa esaki tambe y tin tur 
documento pa mustra con importante e 
logronan ta pa nos pais. “Mi a bolbe bek 
yen di animo y determinacion pa sigui lucha pa hiba nos pais 
padilanti”. 


LOGRONAN IMPORTANTE DESDE 2017 

Prome Minsiter a duna di conoce cu awo, despues di e logronan 
y reunionnan na Hulanda, tin claridad pa loke Aruba mester 
haci awo. Gobierno, ya desde 2017 a bin ta trahando duro 
riba e tereno financiero y tawata tin logronan importante. Entre 
otro a logra un surplus finaniciero pa Aruba despues di 12 aña. 
Gabinete Wever-Croes a mehora e ciclo presupuestario, a 
entrega e presupuesto na tempo, el a wordo aproba door di 
Parlemento na tempo. “Esakinan ta logronan inmensamente 
grandi cu pais Aruba a experiencia despues di hopi aña”. 


RATING 

Un logro cu tambe ta hopi importante ta cu nos rating agencies 
ta keda mantene Aruba riba un nivel positivo. Standard 8 Poors 
a mantene Aruba riba e rating positivo. Fitch a upgrade Aruba 
y IMF tambe a mehora e outlook cu nan ta duna na Aruba. 
Tambe, esfuersonan di Aruba riba e tereno di labamento 
di placa, Aruba a sali e di dos pais miho den Caribe riba 
reglanan di CFATF pa loke ta trata labamento di placa. Tambe 
inversionistanan internacional ta sigui hopi interesa den Aruba. 


“Nos sa kico nos mester haci. Nos sa cu ta na mesa mester 
ta pa dialoga y sali afo. Pasobra ta esaki ta loke ta duna fruto 
di bon resultado. Y no tur ora ta facil. Tin reunionnan ta hopi 
duro y hopi dificil, pero no por lanta bay, mester keda na 
mesa y dialoga y duna y exigi respet. Asina ta logra cosnan 
inmensamente grandi manera e Onderlinge Regeling”, Prome 
Minister a duna di conoce. 


Prome Minister a enfatisa cu e Gobierno di Gabinete Wever- 
Croes, un biaha mas a demostra di ta un Gobierno serio, 
responsabel y hopi stabiel y capaz pa atende cu tur reto di nos 
pais. “Mi kier sigura henter comunidad di Aruba cu gobernacion 
di Aruba ta den bon man. Nos ta bayendo den e direccion cu 
nos mester bay pa recuperacion di nos pais. Y pa nos sigui 
supera tur e crisisnan cu nos a bin ta enfrenta ya desde 2017, 
di cua e pandemia tawata un crisis sumamente grandi. Pero cu 
e areglo cu a firma cu Hulanda, e miho temponan lo cuminsa 
y nos lo mira mas e frutanan di recuperacion. E frutanan di e 
reformanan cu nos ta implementando, y den bon cooperacion 
den henter Reino, nos lo yega na solucion di tur e retonan cu 
nos tur ta biba cu ne. Aruba, Corsou y Sint Maarten tin retonan 
similar. Y nos a demostra awo cu ora cu para hunto, cosnan 
grandi por wordo logra”, Prome Minister Evelyn Wever-Croes 
a expresa. 

PREMIER WEVER - CROES A HIBA PALABRA 
DEN SIMPOSIO TOCANTE FUTURO DI 
FISCALIDAD DEN PARTI CARIBENSE DI REINO 


Prome Minister Evelyn Wever - Croes tabata orador invita pa 
Corte di Husticia, na un simposio titula: “E Futuro di Fiscalidad 
den e Parti Caribense di Reino”. E simposio ta dedica na 
despedida di Hues Mari de Werd cu tabata Aruba su prome 
hues di belasting. 


Den pasado Aruba a bringa duro pa haya e sistema di tin corte 
pa atende cu casonan di belasting y den esaki, Mari di Werd 
tabata nos prome hues. Prome Minister Wever - Croes conoce 
mr. de Werd prome cu el a bira hues como cu e tabata traha na 
Belastingdienst net despues cu Premier Wever - Croes a bay 
for di e departamento na aña 2004. 


Na ocasion di e simposio, Prome Minister Wever - Croes a hiba 
palabra elaborando riba tur esfuerso cu Aruba ta haciendo pa 
por tin un sistema di belasting mas simpel, mas husto y pa 
gobierno por haya su ‘fair share’ mas lihe. Ademas a papia di 
desaroyo di impuesto desde 1986 te cu awo, kico tur a haci y 
esfuersonan pa baha e peso di belasting cu tin riba trahadonan, 
y pase mas riba impuesto indirecto cual ta un ehercicio cu ta 
logrando pero cu tin trabou ainda pa haci. 


f Y —- - > An 

Por ultimo Prome Minister Wever - Croes a bisa cu e ta 
sumamente contento di a ricibi e invitacion di Corte di Husticia 
y pa por a gradici mr. de Werd y su famia pa tur loke el a haci 
pa Aruba. ‘E tabata un bon simposio, hopi interesante y cu 
hopi informacion cardinal, Prome Minister a termina bisando. 

Prome Minister Evelyn Wever — Croes: 


PARLAMENTO A APROBA LEY MKB 


“Danki na e mayoria den Parlamento cu a sa di sostene e ley cu ta 
ancra e ayudo financiero cu a wordo duna na companianan mediano 
y chikito durante pandemia”” 


Prome Minister Evelyn Wever-Croes, Minister di Economia 
Geoffrey Wever y Minister di Finansa Xiomara Maduro dialuna 
tawata den Parlamento pa trata e formalisacion di e yudansa 
financiero cu Gobierno a duna na companianan chikito y 
mediano durante e pandemia. “Esaki ta e manera cu Gabinete 
Wever-Croes a enfrenta e retonan cu e pandemia a trece cu 
ne”, Prome Minister a expresa. 


Prome Minister durante su disertacion den e reunion den 
Parlamento a enfatisa cu Aruba tur tempo a sobrevivi 
situacionnon duro. Un ehempel sigur di esaki ta e ciere di 
refineria despues cu Aruba a sali for di e constelacion antiyano. 
Esaki ta e caso tambe cu e situacion di e pandemia. Aruba a 
logra esaki danki na e apoyo indespensabel di e gran mayoria 
di e comunidad di Aruba. 


Gabinete Wever-Croes no a core pa su responsabilidad den e 
tempo dificil aki pero mesora a lora manga y a cuminsa traha 
duro pa saca Aruba for di e situacion aki tambe. Gobierno a 
concentra hopi riba salud y bida di nos ciudadanonan. Gobierno 
a atende cu e tema economico. Y a bin cu e plan con pa yuda 
companianan chikito y mediano di sector priva cu ta e weso 
di lomba di nos economia. A yuda e companianan cu a bin na 
remarke cu minimo 4 mil florin pa kwartal pa asina cubri nan 
gastonan. Gobierno na e momento ey y ainda ta kere cu esaki 
tawata sumamente necesario pa e companianan aki no kibra. 
Den total a paga 44 miyon florin na e companianan aki durante 
e pandemia. 


Prome Minister a enfatisa cu e reunion publico di dialuna 
tawata pa ancra e cuadro legal di esaki. “Ya dia 20 di juni di 
aña 2020, Gobierno a informa Parlamento cu lo bay haci esaki 
y Parlamento no tawata tin niun obhecion pa esaki y awe nos 
a hancra esaki den un ley. Mi ta contento cu mayorina den 


In” 


Parlamento a aprob'e”, Prome Minister a remarca. 


Prome Minister ta gradici tur esnan cu a yuda y brinda sosten 
den esaki y especialmente henter e comunidad di Aruba cu 
durante di pandemia a traha hopi duro pa hunto cu Gobierno 
domina e crisis di pandemia cu awe Aruba ta den recuperacion. 
“Un danki tambe ta bay na nos frontliners cu a traha hopi duro. 
Danki tambe na esnan cu a yuda pa ancra e ley cu a wordo 
aproba den Parlamento. Danki na Minister Xiomara Maduro 
pa su curashi y determinacion cu a haci cu Gobierno a logra 
brinda sosten na e companianan. Danki na Minister Geoffrey 
Wever pa su vision y determinacion grandi pa desaroya nos 


economia y fortifica nos fundeshi economico. Danki na e 
mayoria den Parlamento cu a sa di sostene e ley cu ta ancra 
e ayudo financiero cu a wordo duna na companianan mediano 
y chikito durante pandemia. Mi ta hopi contento cu Gobierno 
a haya e sosten aki”, Prome Minsiter Evelyn Wever-Croes a 
expresa. 

Amara aduro 


MINISTER 


Minister Maduro ta duna relato di su biahe pa atende e IMF Spring Meetings na Washington DC: 


IMF Y BANCO MUNDIAL TA KEDA YUDA ARUBA CU 
ASISTENCIA TECNICO PA RECUPERA DI E PANDEMIA 


Mirando cu Aruba no ta bin na remarke pa fondonan special na 


Durante e biahe pa atende IMF Spring Meetings na Washington 
DC, Minister Maduro a reuni cu e representantenan di Reino 
Hulandes na IMF, sr. Paul Hilbers y na Banco Mundial, sr. Koen 
Davidse. E mandatario a splica con ta bayendo cu Aruba su 
recuperacion, kico ta e retonan nos dilanti y a indica cu Aruba, 
mescos cu hopi otro pais, ta buscando fondonan special pa 
por recupera di e pandemia. Minister Maduro a splica cu Aruba 
ta buscando un manera pa por organisa nos portfolio di debe 
externo na un miho manera. Sigur pa Aruba cu ta fia placa riba 
mercado internacional, ta masha importante pa organisa nos 
debe externo di un manera cu e no ta afecta e capacidad di 
pago di nos Pais. Aruba tin un bon 'trackrecord' di pago di su 
debe y ta conoci riba e mercado pa ta un fiado serio y prudente. 
Sinembargo pa por a surpasa e pandemia, Aruba a crea 916 
miyon florin na debe cu Hulanda cu mester wordo paga bek. 
Aruba ta buscando opcionnan pa refinancia e debe aki na un 
manera cu e no ta afecta e capacidad di pago di nos Pais. 
Mirando cu IMF y Banco Mundial tin diferente programa pa yuda 
Paisnan supera e daño haci pa e pandemia, Minister Maduro 
a dicidi pa toca e tema di refinanciamento di Aruba su debe en 
general y particular e debe cu Hulanda cu e representantenan 
di Reino Hulandes na IMF y Banco Mundial. 


kal 


Aruba por conta cu vudansa den forma di Asistencia Tecnico 
Mester bisa cu Aruba no por conta cu fondonan special di 
IMF of Banco Mundial pa vuda den e fase di recuperacion di 
e pandemia y tampoco pa por refinancia nos debe externo. 
Motibo ta cu Aruba ta forma parti di Reino Hulandes y como cu 
Reino Hulandes ta donor di IMF y Banco Mundial, e Paisnan 
den Reino mes no por conta cu e yudansa for di e fondonan 
special aki. 


Locual cu si Aruba por conta riba dje, ta e yudansa den forma 
di Asistencia Tecnico di IMF y Banco Mundial. Aruba a bin ta 
haya hopi yudansa tecnico e ultimo tempo riba tereno fiscal, 
presupuestario y ta conta cada aña cu e evaluacion economico 
y financiero di e Article IV Mission di IMF. E aña akitambe Banco 
Mundial lo ta yudando Aruba cu un 'Expenditure Review,' den 
cual asistencia tecnico ta wordo brinda pa repasa e gastonan di 
gobernacion y duna recomendacion con pa organisa esakinan 
na un manera mas eficiente y eficaz cu e meta pa reduci gasto 
di gobernacion. 

CUENTA ANWNUAL DI AZV 2022 TA RESALTA E 
CRESEMENTO DEN TURISMO 


Dialuna mainta Minister di Turismo v Salud Publico, sr. Dangui 
Oduber a ricibi director di Organo Ehecutivo (OE) di AZV, ir. 
Edwin Jacobs, kende a haci entrega di e relato v cuenta anual 
di e fondo di AZV di afia 2022. 

Minister Oduber ta satisfecho cu OE di AZV ta na tempo cu su 
cuenta anual, cual ta importante pa e sector di cuido. 

Ta resalta for di e relato anual e impacto di e crecemento di 
turismo riba e entradanan di e fondo di AZV ta positivo. Esaki 
tabata di tal forma cu hunto cu accionan pa mitiga e costonan 
e meta di minimalisa e contribucion di gobierno na e fondo a 
keda realisa. 


Presupuesto 2022 

AZV a cuminsa 2022 proyectando entradanan di prima y BAZV 
na 460,2 mivon florin, mientras a calcula cu cu e actionan 
di mitigacion di costo di cuido e gastonan total di e fondo lo 
alcansa 462,9 mivon florin. Esaki ta incluiendo recortenan den 
cuadro di e di 5 wave di COVID19. Esaki lo a nifica cu pais lo 
mester a contribui cu 2,9 miyon florin. 


Resultado 2022 

E crecemento impresionante di turismo na 2022 a resulta cu na 
final e entradanan di e fondo tabata 26,7 miyon florin mas cu e 
proyeccion. Mientras e gastonan pa cuido a resulta 16,5 miyon 
florin mas cu proyecta. Esaki debi na entre otro cu no tawata 
opurtono pa implementa tur recorte y actionan di mitigacion di 
costo di cuido manera plania. 

Durante cu e aña tabata avansando a premira un crecemento 
grandi di e entradanan di e fondo y esaki den combinacion cu 
e contribucion di sector cuido y di aseguradonan, a logra crea 


un espacio pa inversion. AZV den deliberacion cu Ministerio 
di Salud Publico a destina un poco mas cu 9 miyon florin na 
inversion den cuido di nos pais, manera den entre otro: 

* compra di ambulance; 

* contribucion na Imsan pa atende cu lista di espera den 
retinologia y ampliacion di cuido di wowo; 

e contribucion na hospital pa atende lista di espera den e 
ramonan di radiologia, urologia y gastroscopia; 

* compra di 14 stul nobo di dialyse; 

e contribucion na un software pa conecta dunadornan di cuido, 
laboratorionan y AZV; 

e contribucion na atende lista di espera pa cu salud mental; 

* contribucion na prevencion. 


Resultado positivo pa e fondo 

Na final di aña, BAZV a conoce un crecemento adicional 
cu no a projecta. Esaki tabata tin como consecuencia cu e 
fondo di AZV a conoce un resultado positivo chikito di 1,5%. 
E resultado chikito aki a keda destina pa inverti bek den cuido 
den e fortificacion y transformacion necesario di nos sector di 
cuido, preparando esaki pa e retonan di futuro. 


Cuadro financiero multi anual 

Final di aña pasa, Gobierno di Aruba aencargaAZV pa desaroya 
e instrumento di cuadro financiero di mas aña. Esaki como 
meta pa presenta pa reemplasa e recorte di 60 miyon florin. 
Sr. Jacobs a informa cu AZV hunto cu expertonan local y den 
consultation cu ministerio, sector di cuido di salud y experto di 
Hulandata trahando pa presenta e proyecto aki proximamente. 


Preocupacion 

Na final, sr. Jacobs a indica cu mirando cu economia a 
alcansa bek su nivel di 2019, e tema di migracion ta bira actual 
atrobe y esey ta presenta su retonan pa e sector di cuido y e 
fondo di AZV. A palabra cu AZV lo presenta na gobierno su 
preocupacionnan riba e asunto aki. 


Gradicimento 

Minister Oduber ta gradici OE di AZV, su personal y tur e 
dunadornan di cuido pa nan contribucion durante 2022 den 
realisacion di e maneho di Ministerio di Salud Publico y ta mira 
cu positivismo e desaroyonan den e prome kwartaal di 2023. 
Hunto lo sigui traha pa pone un fundeshi solido pa Aruba por 
enfrenta su retonan den salud e proximo añanan. 

Minister Dan 

Diasabra ultimo a tuma lugar e di dos edicion di e festival 'One 
Healthy You” riba e strip di Eagle Beach. Minister di Turismo y 
Salud Publico Sr. Dangui Oduber tabata presente v ta aplaudi 
e iniciativa aki, e ta vuda sigur pa conscientisa e comunidad pa 
hiba un bida mas saludabel. 


E mandatario a menciona cu e festival aki ta cuadra cu e 
vision cu tin pa cu salud publico. Aruba tin su plan nacional 
di prevencion y recien na januari a tuma lugar e apertura di 
“Healthy Lifestyle Center”. E centro aki ta specialmente dirigi 
pa yuda tur persona cu ta riba 18 aña con pa hiba un bida mas 
saludabel. Nan ta duna guia manera plan di nutricion, plan di 
ehercicio y na forma gratis. 


Minister Oduber a elogia e festival caminda tabata tin diferente 
booth di diferente fundacion cu ta brinda informacion gratis. 
Informacion pa conscientisa e comunidad cu ta hopi necesario 
pa por hiba un bida mas saludabel. Tambe den festival tabata 
tin diferente actividadnan deportivo cu mucha te cu adulto por 
a participa, tabata tin asta e oportunidad pa ricibi un masashi. 


E festival aki a yuda tur cu a participa tin un diasabra activo 
fisicamente cu sigur ta promove salud. Manera ta conoci 
“World Health Organization” ta conseha pa participa na un 
actividad deportivo minimo 30 minuut pa dia pa por tin un bida 
mas saludabel. Minister Oduber ta kere den conscientisacion, 
e ta hopi importante pa yega na e meta pa baha e cifra di 
mortalidad y pa tin un comunidad mas productivo. 


Minister Oduber a menciona cu Ministerio di Salud Publico su 
tarea ta pa duna informacion y pa promove salud atraves di 
e plan nacional di prevencion. Pa e motibo aki ta sostene e 
bunita iniciativa aki y ta spera cu esaki crese aun mas pa e 
siguiente edicionnan den futuro. 


gui Oduber: 

Minister Dangui Oduber ta gradici e organisador di festival 
di “One Healthy You” pa bin cu e iniciativa. Danki tambe na 
tur e fundacionnan cu a forma parti di e festival y na tur e 
participantenan pa haci esaki un exito. 

POTRETNAN DI FESTIVAL 
“ONE HEALTHY YOU” 

Geoffrey Wever 


MINISTER 


A PRESENTA NA 


Minister Geoffrey Wever recientemente tabata tin e honor di 
habri e workshop "Economics of Mutuality" cu participacion 
di comerciantenan na Universidad di Aruba. Companianan 
ta bao di un presion creciente di empleado-, consumidor-, 
inversionista- y gobiernonan pa incorpora practicanan 
sostenibel. "Crea balor" mester ta basa riba beneficio di crea 
solucionan pa e ser humano y medio ambiente, y no solamente 
beneficio financiero. 


E workshop “Business Leaders Shape Society Now and in the 
Future” ta forma parti di un programa dedica na Economics 
of Mutualitv. Economics of Mutuality ta un innovacion riba 
tereno di maneho y inversion pa guia organisacionan den nan 
transicion pa asina crea un balor mas grandi pa e ser humano 
y medio ambiente y tambe mas ganashi. Esaki ta un situacion 
“win-win” pa tur, un beneficio mutuo pa tur stakeholders. 


Den 2019 e economia di Aruba tabata 8.3x biaha mas grandi 
cu e economia den 1986 midi den balor nominal. Pero si nos 
wak e balor nominal di e economia reparti over di tur habitante 
- Producto Interno Bruto per capita - esaki tawata 4.5x biaha 


WORKSHOP RIBA ECONOMICS OF MUTUALITY 


mas grandi cu den 1986. Esaki 
ta menos cu e crecemento di e 
economia. 


Pa loke ta trata e balor real di e 
economia, of e calidad averahe di 
bida, esaki den 2019 esaki tawata 
2.5x biaha mas grandi cu 1986 - 
dus un diferencia grandi. Esaki ta 
mustra cu aunke e economia di 
Aruba a crece, e calidad averahe 
di bida di nos habitantenan a keda 
hopi atras. Desde 2000 e desaroyo 
di e Producto Interno Bruto per 
capita real of calidad averahe di 
bida ta stagna. 


Mirando e necesidad y urgencia pa 
un modelo economico duradero, 
minister Geoffrey Wever a informa e participantenan cu a 
traha un 'National Action Plan 2023-2025 Aruba's Transition To 
A Sustainable And Inclusive Economic Model'. Recientemente 
esaki a wordo aproba door di conseho di minister y a ser 
presenta na Parlamento 30 di maart y despues pa pueblo. 


Ta importante pa hiba e debate cu no por sigui desaroya nos 
economia na e mesun manera cu a haci e ultimo 32 añanan 
si cifranan oficial ta demostra cu e calidad di bida di nos 
ciudadanonan ta wordo negativamente afecta. 


Minister Geoffrey Wever ta gradici HopeAruba Movement 
Foundation pa e invitacion y por sigui conta cu su cooperacion 
pa traha hunto pa un Aruba duradero. 


DEN UNION Y CU POSITIVISMO 
: NOS LO HIBA NOS PAIS 

MINISTER 


NA LUNA DI OCTOBER LO LANSA 'THE SCHOOL 


TOUR’ MUSICAL DI CANTANTE LEVI SILVANIE 


Un proyecto musical pa crea conscientisacion pa salud mental y cuido 


personal na scol secundario 


Diahuebs ultimo, Minister Endy Croes a reuni cu e cantante 
Sr. Levi Silvanie y Sr. Friso Veenman. Sr. Silvanie ta un artista 
hopi popular naci na Curacao y ta residencia na Hulanda. 
Despues di dies (10) aña Levi ta bolbe cu un album y vision 
nobo, uzando su musica y storia pa empodera hobennan cu ta 
sufri den silencio. Na momento cu Minister Endy Croes a ricibi 
presentacion di proyecto 'The School Tour', a duna sosten 
mesora pa por realisa e proyecto aki pa nos hobennan. Den 
luna di october proximo, Levi Silvanie ta lansa 'The School 
Tour' na Aruba, un proyecto musical pa crea conscientisacion 
di salud mental, enfoca riba e hobennan ariba di 15 aña di 
scol secundario. Minister Endy Croes a indica cu e proyecto ta 
“sold out” y ta dialogando pa agrega mas sesion. 


Durante cinco (5) dia alrededor di 100 hoben di scol secundario 
lo participa den e proyecto aki. Den cada sesion Levi lo conta 
su propio storia y a traves di musica encurasha e hobennan pa 
papia di nan problema y busca ayudo tempran pa asina preveni 
problema di salud mental. Durante e session, e hobennan ta 
scucha musica y despues ta dialoga di e temanan cu a wordo 
presenta. E hobennan por expresa y ricibi informacion tocante 
salud mental y cuido personal. Lo dialoga di e obstaculonan 


diario y diferente manera cu por mehora y/of mantene un 
estado mental saludabel. Sr. Silvanie ta añadi cu e ta trahando 
cu varios organisacion y ekipo di profesional na Aruba pa 
brinda tur hoben cu ta participa informacion y cuido necesario. 


Sr. Silvanie a expresa cu mas o menos tres aña pasa el a sinti 
cu su proximo proyecto musical mester tin un mision diferente, 
un mision cu no ta simplemente crea musica pa presenta riba 
scenario, pero musica cu por yuda otro hende. Sr. Silvanie a 
sigui bisa, cu despues di e pandemia mundo completo ta deal 
cu problema di “mental health”. Den nos comunidad tambe, 
pero na momento cu nos ta tratando cu un comunidad asina 
chikito, berguensa y miedo por hunga un rol hopi grandi den e 
manera con un persona ta “open up”. Levi kier uza e poder di 
musica pa empodera y inspira pa inicia combersacion tocante 
salud mental y cuido personal. 


Sr. Silvanie a indica di ta sumante contento di por trece e 
proyecto musical aki pa e hobennan di Aruba y ta agradicido 
di por conta cu sosten di Mandatario di Ensñansa. Por ultimo, 
Minister Endy Croes a enfatisa cu e ta un bunita proyecto, unda 
cu a traves di musica por yuda e hoben pa combersa di esaki. 


Dialuna 17 April 2023 


Minister Endy Croes: 


LUGA DIA 21 Y 22 DI APRIL NA ARU 


Despues di shete aña Weganan Interinsular entre 
scolnan di Aruba, Boneiro y Curaçao ta tumando 
luga bek. Minister Endy Croes a indica cu hunto 
cu colega Minister di Enseñansa, Ciencia, Cultura 
y Deporte di Curacao Sithree van Heydoorn y 
Diputado di Infrastructura y Deporte di Boneiro 
James Kroon a traha hopi duro pa cuminsa cu 
Weganan Interinsular bek. Den luna di september 
di aña pasa a firma un acuerdo cu lo trece Weganan 
Interinsular bek. 


Na luna di maart di e aña aki Weganan Interinsular 
2023 a inicia na Boneiro unda cu e scolnan a 
participa den e disciplina di dam y schaak. Sigui 
na Curacao, unda e hobennan a participa den 
e disciplina di atletismo y trefbal. Clausura di 
Weganan Interinsular 2023 ta tuma luga na Aruba Weganan Interinsular cu ta tuma luga diabierna, 21 di april pa 
dia 21 y 22 di april. Ministerio di Deporte hunto cu IBiSA ta  cinc'or y mey na Cruyff Court Denzel Dumfries na Jaburibari. 
encarga pa e evento aki y lo prepara un show bunita pa e Hunto ban apoya y sostene nos hobennan cu ta competiendo 
pueblo di Aruba y pa nos bishitantenan di Curacao y Boneiro pa e titulo maximo den e disciplina di futbol y volleyball di 
cu lo ta presente pa e clausura di Weganan Interinsular 2023. Weganan Escolar 2023. Minister Endy Croes ta desea e 

hobennan hopi exito; boso deseo cu disciplina, dedicacion, 
Minister Endy Croes ta invita pueblo di Aruba pa apertura di determinacion boso ta logra. 


Recientemente, Minister di Enseñansa y Deporte 
Endy Croes a reuni cu docente di Papiamento, Sra. 
Geraldine Nadall. Sra. Nadall ta forma parti di e 
recien graduadonan di segundo grado di Instituto 
Pedagogico Arubano (IPA). Actualmente, Sra. 
Nadall ta eherciendo e Master Lerarenopleiding 
Papiamento di dos (2) aña via Universidad di 
Curacao Dr. Moises Da Costa Gomez na Aruba. 
Durante e reunion a dialoga riba e importancia y 
balor di e idioma Papiamento aki na Aruba. 


i 


Ademas, Sra. Nadalla presenta diferente oportunidad 
di trabou cu por crea pa e docentenan di Papiamento 
pa e aña escolar venidero. Manera ta conoci, un 
grupo grandi di docente di Papiamento a gradua 
aña pasa y mirando cu no tabatin vacatura habri pa 
tur den enseñansa, hopi a keda sin trabou e tempo 
ey. Minister Endy Croes a crea algun posibilidad di ta sigui busca solucion pa minoria di e grupo aki cu ainda no 
trabou y a logra aloca mayoria di e grupo aki diferente caminda, 4 haya trabou. Minister Endy Croes ta desea Sra. Nadall hopi 
entre otro, Departamento di Enseñansa. Minister Endy Croes exito cu su estudio di Master Lerarenopleiding Papiamento. 


Dialuna 17 April 2023 


MINISTER ENDY CROES TA DESEA WHITNEY 
GUTIERREZ HOPI EXITO CU SU TESIS 


Recientemente, Minister Endy Croes a reuni cu studiante 
di Instituto Pedagogico Arubano (IPA), Whitney Gutierrez. 
Whitney ta den etapa final di su estudio di Maestro di Enseñansa 
Primario na IPA y ta haciendo un investigacion final pa su tesis. 
E topico di su tesis ta basa riba siñamento social emocional 
(social-emotional learning). Den cuadro di esaki, Whitney a 
entrevista Minister di Enseñansa Endy Croes pa yuda contesta 
su preguntanan di investigacion. 


Siñamento social emocional ta e proceso unda ta desaroya 
autoconsciencia, autocontrol y e habilidadnan interpersonal 
cu ta vital pa tin exito na scol, na trabou y den bida. Persona 
cu tin habilidad social emocional ta mas capaz di enfrenta e 
desafionan cotidiano y ta beneficia academica-, profesional- y 
socialmente. Pregunta principal di su tesis ta: Con un maestro 
of maestra por haci uzo di siñamento social emocional den 
klas pa yuda mucha homber cu no tin un figura paternal of tin e 
poco den nan bida y tin cierto actitud problematico of problema 
social? 


Minister Endy Croes a duna un splicacion bastante amplio 
di e vision di Gabinete Wever—Croes Il encuanto siñamento 
social emocional y a señala algun proyecto cu a inicia caba 
relaciona cu siñamento social emocional. Minister Endy Croes 
ta contento di por a contribui na e investigacion y ta desea 
Whitney Gutierrez hopi exito cu su tesis. 


Dialuna 17 April 2023 


MINISTER THIJSEN A BISHITA BURGEMEESTER 
DI udine WOUTER KOLFF 


Minister Plenipotenciario mr. Ady Thijsen a haci un bishita na 
burgemeester di Dordrecht Wouter Kolff. Tambe presente na e 
bishita aki ta John Dirks, studiementor pa Rotterdam. 


Burgemeester Kolff a yama minister Thijsen bon bini na 
Dordrecht y a conta e mandatario un tiki di e historia di 
Dordrecht, como un di e ciudadnan mas bieuw di “Holland” 
cu loke awe ta e provincianan Noord-Holland y Zuid-Holland. 
Semper Dordrecht tabata conoci pa comercio y e mundo 
maritimo. Un fecha importante den historia di Dordrecht ta 
1572 unda pa prome biaha a tuma lugar un reunion liber di 
Staten (Eerste Vrije Statenvergadering) contra di e Reinado 
Spaño y pro Willem van Oranje. 

Sr. Kolff a bisa cu pa hopi tempo Dordrecht tabata e waf mas 
grandi di Hulanda, un posicion cu despues Rotterdam a tuma 
over. Keto bai e sector maritimo ta keda importante y grandi 
pa Dordrecht y otro ciudadnan rond manera Papendrecht 
y Zwijndrecht, banda di e industria di palo y metal. Tin 
companianan Hulandes grandi cu ta opera internacional, 
manera Oceanco y Boscalis for di Dordrecht y vecindario. 
Tambe na Papendrecht bo tin Fokker, cu te ainda ta suministra 
piesa pa avionnan Fokker. E sector di MKB tambe ta hopi 
importante pa economia di Dordrecht. 


Minister Thijsen na su turno a papia di su vision pa busca manera 
di cooperacion cu municipionan (Gemeente), provincianan, 
institutonan y sector di enseñansa. Ela duna un resumen di tur 
e bishitanan y kico te ainda a sali afor di e bishitanan. Como 
ehempel concreto minister Thijsen a menciona e municipio di 
Venray cu Aruba ta den e fase pa hinca e forma di cooperacion 
cu Venray den un “Letter of Intent”. Tambe sr. Thijsen a 
menciona e palabracion cu e burgemeester di Groningen pa 
ricibi nos studiantenan. Cu Leiden ta interesante si hobennan 
Arubiano por haci uso di e projecto pa traha den e sector di 
cuido, unda Leiden ta paga nan estudio, vivienda y zorg pa nan 
haya un trabao. E experticio aki segun sr. Thijsen por beneficia 
e sector di cuido na Aruba. 


Un punto cu a bin dilanti den e combersacion ta enseñansa, na 
unda burgemeester Kolff a bisa cu Dordrecht a caba di habri un 
Hogeschool nobo - DordrechtAcademy - cu ta brinda estudionan 
pa profesionnan di futuro, manera e sector maritimo, metal y 
salubridad. Asina ta purba na brinda e hobennan perspectiva y 
pa nan keda den Dordrecht despues di nan estudio. 

Minister Thijsen a trece dilanti e problematico cu camber pa 
studiante y cu kisas Dordrecht por yuda, mirando cu e ciudad 
ta cerca di Rotterdam. Burgemeester Kolff a bisa na su turno cu 
Dordrecht pa hopi aña no a construi ningun vivienda, mientras 
cu e demanda ta grandi y e nos sa si Dordrecht por yuda den 
esaki. 


Burgemeester Kolff a bisa cu pa e bishita aki ela invita Bart 
Reedijk, cu ta 're-integratieofficier' na Dordrecht. Ela cuminsa 
cu e funcion aki na 2019, despues cu ela traha na Den Haag 
como projectmanager “wonen en werken”. Den e funcion aki e 
tabata yuda hobennan cu a sali for di prison na haya un trabao. 
Su manera di traha tabata asina exitoso, cu na momento cu 
Dordrecht tabata busca un funcionario cu lo mester evita cu 
hobennan cu sali for di prison, bira recidivista, sr. Reedijk 
tabata e candidato perfecto pa e trabao aki. E enfoke ta riba 
criminalidad pisa, manera asalto y robo riba caya y tambe 
criminalidad violento, cu tin un impacto hopi grandi riba e 
victimanan y e comunidad. Mientrastanto tin casi 14 ciudad cu 
a tuma e initiativa aki over. 


Minister Thijsen a bisa cu e initiativa aki sigur por ta interesante 
pa Aruba, unda cu tin hopi hoben den problema cu husticia y 
cu lo ta un tema cu sigur elo trece bou di atencion di Minister di 
Husticia Rocco Tjon. Segun e mandatario esencial ta e manera 
di traha; papia cu e hobennan pa tende kico nan mester pa 
keda riba e bon caminda. Hopi di e hobennan cu sr. Reedijk a 
papia cu nan, ta bisa cu nan kier un otro bida, pero no sa con 
pa logra esaki. 


E tema aki, segun minister Thijsen, a bin na un momento cu 
Aruba y Hulanda ta papia riba reforma y e landspakketnan riba 
e tereno di salubridad, enseñansa y husticia y nan tur tin di 
haber cu otro. 


Burgemeester Kolff a bisa di ta contento pa tende cu Aruba ta 
busca tereno pa coopera cu e municipionan y cu Dordrecht 
por profundisa e contacto cu Aruba y a bisa cu mas concreto 
un initiativa ta, e burgemeester por mira unda por duna sosten 
na esaki. 


Minister Thijsen a gradici Burgemeester Kolff pa e recepcion 
y combersacion hopi ameno pa despues a entrega un regalo 
como recuerdo di e bishita di minister Thijsen na e burgemeester 
di Dordrecht. 


Union ta e forsa di un ekipo, famia y 
nacion pa logra cada meta pa e 
bienestar humano. Ban sigui den 
positivismo pa engrandece nos pais. 


EA ANA DI UNION Y POSITIVISMO! 


